ভাৰতীয় সমাজত এসময়ত লিভ-ইন সম্পৰ্কক অনৈতিক ৰূপত চোৱাৰ হৈছিল যদিও বৰ্তমান ইয়াক সমাজে মান্যতা দিয়া পৰিলক্ষিত হৈছে। স্বাভাৱিকতেই লিভ-ইন সম্পৰ্কৰ ক্ষেত্ৰত দুয়োগৰাকী সংগীৰ মাজত যথেষ্ট বুজা-পৰা থকা দেখা যায়।
কিন্তু মহাৰাষ্ট্ৰত এগৰাকী ৩৭ বৰ্ষীয় মহিলাই নিজৰ লিভ-ইন সংগীৰ হাততেই প্ৰাণ হেৰুওৱাক লৈ চাঞ্চল্যৰ সৃষ্টি হৈছে। সোমবাৰে মহাৰাষ্ট্ৰৰ থানে জিলাৰ অম্বৰনাথ চহৰত এই ঘটনা সংঘটিত হৈছে।
এগৰাকী ৩৭ বছৰীয়া মহিলাক তেওঁৰ লিভ-ইন সঙ্গীয়ে হত্যা কৰাৰ অভিযোগ উত্থাপিত হৈছে। হত্যাৰ বলি হোৱা লক্ষ্মীবাই মনোহৰ তাইদেক ৰাতিপুৱা নেভালি ফাটা অঞ্চলৰ এটা কোঠাত মৃত অৱস্থাত উদ্ধাৰ কৰা হৈছে বুলি এগৰাকী আৰক্ষী বিষয়াই জানিবলৈ দিছে।
আৰক্ষীৰ ভাষ্য মতে, আকোলাৰ বাসিন্দা মহিলাগৰাকী পাঁচ দিন পূৰ্বে তেওঁৰ প্ৰেমিকৰ সৈতে একেটা ঘৰতে থাকিবলৈ আহিছিল। কিন্তু সোমবাৰে কোঠাৰ ভিতৰত মহিলাগৰাকীক মৃত অৱস্থাত উদ্ধাৰ কৰা হয়।
ভাৰতীয় দণ্ডবিধিৰ ৩০২ (হত্যা) ধাৰাৰ অধীনত মৃত মহিলাগৰাকীৰ লিভ-ইন সংগীৰ বিৰুদ্ধে এটা গোচৰ পঞ্জীয়ন কৰা হৈছে। অৱশ্যে অভিযুক্ত ব্যক্তিগৰাকী বৰ্তমান পলাতক অৱস্থাত আছে বুলি আৰক্ষীয়ে সদৰী কৰিছে।
হত্যাৰ অভিযোগত অভিযুক্ত পলাতক প্ৰেমিকগৰাকীৰ সন্ধানত ইতিমধ্যে অভিযান আৰম্ভ কৰা হৈছে বুলি স্থানীয় এগৰাকী আৰক্ষী বিষয়াই জানিবলৈ দিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
